ROMÂNIA

JUDEŢUL PRAHOVA

ORAŞUL MIZIL

CONSILIUL LOCAL

DIRECȚIA DE ASISTENŢĂ SOCIALĂ

Mizil, Str. Blajului, nr. 5A, telefon/fax: 0244/250020, e-mail: asistsociala@primaria-mizil.ro

OBLIGAȚIILE BENEFICIARILOR de AJUTOR pentru ÎNCĂLZIREA LOCUINȚEI/SUPLIMENT pentru ENERGIE/AJUTOR SOCIAL/ALOCAȚIE pentru SUSȚINEREA FAMILIEI

Conform prevederilor legislației în vigoare, beneficiarii prestațiilor sociale de mai sus au următoarele obligații:

1. Să comunice DAS Mizil orice modificare intervenită în situația familiei: domiciliu, componență, venituri, în termen de 5 zile de la data la care a intervenit modificarea;
2. Să furnizeze salariaților DAS Mizil toate informațiile solicitate cu ocazia efectuării anchetei sociale la domiciliu.

Beneficiarii de ajutor social acordat potrivit Legii nr. 416/2001 privind venitul minim garantat cu modificările și completările ulterioare, au, în plus față de obligațiile de la punctele 1 și 2, următoarele obligații:

1. Să se prezinte o dată la 6 luni la AJOFM Prahova pentru a fi luați în evidență că sunt persoane în căutarea unui loc de muncă;

2. Să nu refuze un loc de muncă sau participarea la servicii de calificare și recalificarea profesională;

3. Să presteze lunar ore de muncă în folosul comunității conform planificărilor lunare întocmite de către DAS Mizil, S.C. Salub Interserv S.A. și SPGC Mizil proporțional cu suma cuvenită drept ajutor social;

Nerespectarea obligațiilor de mai sus duce la încetarea sau, după caz, suspendarea dreptului la prestații sociale și la recuperarea sumelor încasate necuvenit, dacă se constată acest lucru.